Дзявяты дзясятак размяняла Яўгенія Іванаўна Юхнавец. Памятае як пяцігадовай дзяўчынкай хадзіла з кошыкам у лес да партызан. Цётка Ніна Герасімёнак падшывала ёй пад палатняную сукеначку паперкі з каштоўнай інфармацыяй і адпраўляла пляменніцу ў лес, дзе яе чакала частаванне цукрам. Дзяўчынка нават і не здагадвалася, што выконвала важныя заданні. Бацька яе кіраваў партызанскай пераправай праз раку Бярэзіну. Пасляваеннае жыццё Яўгенія Іванаўна прысвяціла выхаванню сірот у Бягомльскім дзіцячым доме. Сваіх чатырох дзяцей на ногі паставіла. Памятае, як паўвеку таму на адкрыцці мемарыяльнага помніка Пётр Міронавіч Машэраў адзначаў уклад бягомльскіх партызан у агульную барацьбу супраць гітлераўцаў.